Diari Oficial de la Generalitat Valenciana


Sumari del DOGV 5863, del 03-10-2008 (2008/11600)

Informació pública del desenvolupament del Pla de Participació Pública que forma part de la documentació per a la tramitació del Pla General.
---------------------------------------------------------------------------------------------------------------------------------------------

### Dades del document

Número de DOGV
:   5863

Data del DOGV
:   03-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11882


Data del document
:   29-09-2008

Organisme emissor
:   Ajuntament de Sollana

Tipus de document
:   Informació Pública

Descriptors 

:   * Sollana
    * administració local
    * pla d'urbanisme

Informació pública del desenvolupament del Pla de Participació Pública que forma part de la documentació per a la tramitació del Pla General. [2008/11605]  
Mitjançant Resolució de l'Alcaldia núm. 387/2008, de 26 de setembre, s'ha disposat:  
Vist que amb motiu de la documentació complementària del Pla General, l'equip redactor ha presentat davant l'Ajuntament el document denominat Pla de Participació Pública, que estableix la seqüència de tramitació de la documentació necessària per a l'aprovació definitiva del Pla General, identificant les diferents etapes i els actors que intervenen en cadascuna d'elles.  
Atenent que la necessitat d'este document ve justificada per l'aplicació de l'article 9.2 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, almenys de forma implícita, i l'article 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa.  
Atenent que la participació pública en relació amb la tramitació d'un Pla General i els processos de presa de decisions que comporta és necessària segons allò expressat en els paràgrafs anteriors, sense obviar les referències que sobre esta apareixen en la Llei 27/2006, de 18 de juliol, per la qual es regulen els drets d'accés a la informació, de la participació pública i de l'accés a la justícia en matèria de medi ambient, i en la Llei 8/2007, de 28 de maig, del Sòl.  
Atenent els suggeriments plantejats per l'equip redactor en relació amb les activitats de participació a realitzar al llarg de tot el procés.  
Fent ús de les atribucions conferides per la legislació vigent de règim local, he resolt:  
Primer. Ordenar el desenvolupament del Pla de Participació Pública que forma part de la documentació per a la tramitació del Pla General.  
Segon. Comunicar i difondre el desenvolupament al qual fa referència el punt primer, formalitzant en este acte l'inici del Pla de Participació Pública esmentat, mitjançant els següents mecanismes:  
- Inserció al tauler d'edictes de l'Ajuntament, en el Diari Oficial de la Comunitat Valenciana i en tots els edificis municipals.  
- Inserció en la página web www.sollana.es.  
- Enviament de comunicacions per correu certificat als organismes, associacions i altres grups socials indicats en l'apartat Determinació del públic interessat. del Pla de Participació Pública i que es detallen.  
Tercer. Mitjançant els mecanismes assenyalats en l'apartat segon, convocar el fòrum de participació ciutadana de l'Agenda Local 21, el pròxim dia 7 d'octubre de 2008 a les 19.30 hores, per a confeccionar un document d'anàlisi, proposta i alternatives al model d'ordenació territorial reflectit en el document de concert previ.  
Quart. La duració del procés de participació ciutadana serà de 45 dies a comptar des de la publicació en el DOCV.  
El que es fa públic als efectes oportuns.  
Sollana, 29 de setembre de 2008.- L'alcaldessa: Alicia Hervás Serra.